РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 37
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 02.11.2022 г.

Днес, 02.11.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     ЗАМ.-ПРЕДСЕДАТЕЛ:  Йордан Стоев 
                                                                         ЧЛЕНОВЕ:  Олга Керелска
                                                                                              Стефан Петров
                                                                                              Огнян Дамянов
                                                                                              Боян Новански

ОТСЪСТВА: Стефан Гроздев.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Писмо от Министерство на финансите относно информация за очакваните плащания в частта на капиталовите разходи за придобиване на дълготрайни материални активи и по § 51-00 „Основен ремонт на дълготрайни материални активи“ по бюджета на съдебната власт за периода 1 октомври до 31 декември 2022 г. 

	

	1.ОТНОСНО: Изслушване на Главния секретар на ВСС, в изпълнение на решение по протокол № 35/19.10.2022 г., т. 10.2. на Комисия „Управление на собствеността“ към ПВСС.

	Г-н Новански изрази становището си, че е необходимо спешно да се предприемат необходимите действия по кадровото обезпечаване на дирекция „Управление на собствеността на съдебната власт“, отдел „Инвестиции и строителство“ с две щатни бройки за длъжността „Главен експерт“, което беше подкрепено от останалите членове на Комисията. 
	Г-жа Олга Керелска информира присъстващите, че е водила разговор с главния секретар по поставения въпрос и даде възможност на г-н Димитров да информира присъстващите защо по него няма решение в продължение на около една година. 
	Г-н Димитров – главен секретар на ВСС докладва по поставения от членовете на Комисия „Управление на собствеността“ към ПВСС въпрос по отношение на кадровото обезпечаване на дирекция „Управление на собствеността на съдебната власт“, отдел „Инвестиции и строителство“ с две щатни бройки за длъжността „Главен експерт“, както и за предприетите от него действия като информира присъстващите, че исканията на всички дирекции за кадрово обезпечаване с допълнителни щатни бройки са били внесени за разглеждане от Комисия „Бюджет и финанси“ към ПВСС с един общ доклад и направи уточнението, че с оглед прецизиране доклада на директора на дирекция „ИТСС“ точката ще бъде повторно разгледана от Комисия „Бюджет и финанси“ следващата седмица.
	Г-н Стефан Петров изрази становището си, че предвид високата натовареност на служителите в Дирекция „Управление на собствеността на съдебната власт“ по отношение на тях следва да се обсъди възможността за поощряване на служителите съобразно действащите правила в АВСС в тази насока.
	
	След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА за сведение информацията от Главния секретар на Висшия съдебен съвет по отношение на предприетите действия за кадровото обезпечаване на Дирекция „Управление на собствеността на съдебната власт“, отдел „Инвестиции и строителство“ с две щатни бройки за длъжността „Главен експерт“.

2.	ВЪЗЛАГА на директора на дирекция „Управление на собствеността на съдебната власт“ да информира членовете на Комисия „Управление на собствеността на съдебната власт" за развитието на въпроса с кадровото обезпечаване на дирекцията, на следващото заседание на Комисията.

- Инвестиции и строителство:

	2.ОТНОСНО: Заявка за потребностите от възлагане на обществени поръчки за инженеринг, строителство и услуги на дирекция „Управление на собствеността на съдебната власт“, които се планират да бъдат възложени през 2023 година.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА заявка за потребностите от възлагане на обществени поръчки за инженеринг, строителство и услуги на дирекция „УССВ“, предстоящи за изпълнение през 2023 г.

2.2. ИЗПРАЩА решението на дирекция „Правна“, отдел „Обществени поръчки“, ведно със заявка за потребностите от възлагане на обществени поръчки за инженеринг, строителство и услуги на дирекция „УССВ“, предстоящи за изпълнение през 2023 г., по компетентност.

	3.ОТНОСНО: Писмо от административния ръководител на Апелативен съд - София  относно осигуряване на средства за преработка на проект и изготвяне на нова количествено-стойностна сметка за обект: „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавале“), стаи №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	3.2.ПРИЕМА за необходимо и целесъобразно извършването на  разход   за  преработка на проекта и изготвяне на нова количествено-стойностна сметка за обект: „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавале“), стаи №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“, определен в размер на 3 500 лева без ДДС, или 4 200 лева с ДДС, съгласно представената от административния ръководител на Апелативен съд – София оферта на „Авлига Проект“ ООД, упражняваща авторски надзор на обекта. Разходът е по § 51-00 „Основен ремонт на ДМА“, за сметка на бюджетен ред „Аксесорни договори - строителен надзор и инвеститорски контрол и авторски надзор“.
	Мотиви: Договор  с рег. № Д-ОП-С-058/07.11.2019 г. с изпълнител ДЗЗД „Никополис билд“ за обект: „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавале“), стаи №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“ е прекратен, като за обекта е съставен Акт обр. 10. За завършване на строежа е необходимо изготвяне на нова актуализирана количествено-стойностна сметка и възлагане на оставащите видове и количества СМР. От „Авлига Проект“ ООД, упражняващо авторски надзор на проекта е представена оферта за услугата, като предложената цена е 4 200 лева с ДДС. 
	3.3.ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2022 г. да отрази промените по т. 3.2.
	3.4.ИЗПРАЩА решението по т. 3.2 на комисия „Бюджет и финанси“ към Пленума на ВСС за корекция на бюджета на Апелативен съд - София, а по т. 3.3 за сведение.  
	3.5.ИЗПРАЩА решението на административния ръководител на Апелативен съд – София, за сведение.

	4.ОТНОСНО: Писмо от административния ръководител на Окръжен съд – Разград за осигуряване на средства за изготвяне на комплексен доклад за съответствието на инвестиционен проект във фаза „Работен проект“ за обект: „Реконструкция и модернизация на съдебни зали и общи пространства на Окръжен съд – Разград“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА за сведение доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.
	4.2.ПРИЕМА за необходимо и целесъобразно извършването на  разход   за  изготвяне   на   комплексен доклад за оценка на съответствието за обект: „Изготвяне на инвестиционен проект за обект: „Реконструкция и модернизация на съдебни зали и общи пространства на Окръжен съд – Разград“, определен в размер на 2 500 лева без ДДС, или 3 000 лева с ДДС, съгласно представената икономически най – изгодна оферта от административния ръководител на Окръжен съд – Разград. Разходът е по § 51-00 “Основен ремонт на ДМА“, за сметка на бюджетен ред „Аксесорни договори - строителен надзор и инвеститорски контрол и авторски надзор“.
	4.3.ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2022 г. да отрази промените по т. 4.2.
	4.4.ИЗПРАЩА решението по т. 4.2 на комисия „Бюджет и финанси“ към Пленума на ВСС за корекция на бюджета на Окръжен съд - Разград, а по т. 4.3 за сведение.  
	4.5. ИЗПРАЩА решението на административния ръководител на Окръжен съд – Разград за сведение.

	5.ОТНОСНО: Писмо от административния ръководител на РС – Сливница за осигуряване на средства за изпълнение на проектантска услуга за изменение на КККР на гр. Сливница - отстраняване на непълноти и грешки за ПИ с идентификатор 67372.300.2033. 
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

              5.1.ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за целесъобразно и необходимо извършване на разход в размер на 720,00 лв. с ДДС за възлагане на услуга за изменение на КККР на гр. Сливница – отстраняване на непълноти и грешка в ПИ с идентификатор 67372.300.2033.
Мотиви: С оглед последващо процедиране по преписка с вх. № 11-00-12/21.04.2022 г., образувана в Областна администрация на Софийска област по повод внесено искане за съставяне на акт за държавна собственост за УПИ XXVI – „Съдебна палата“, в кв. 8 по регулационния план на гр. Сливница, заедно с новопостроената върху имота сграда с идентификатор 67372.200.2033.1, е необходимо да бъде възложено контролно геодезическо заснемане на границите на горепосочения имот и изработване на проект за изменение на КККР на гр. Сливница.
   5.3. ПРЕДЛАГА на Комисия „Бюджет и финанси“ към Пленума на ВСС да коригира бюджета на РС - Сливница със сумата от 720 лева с ДДС за възлагане на услуга за изменение на КККР на гр. Сливница – отстраняване на непълноти и грешка ПИ с идентификатор 67372.300.2033. Средствата следва да се осигурят от неразпределения резерв за непредвидени неотложни разходи по бюджета на съдебната власт.
   5.4. ИЗПРАЩА решението на Комисия „Бюджет и финанси“ към Пленума на ВСС за действия по компетентност и на административния ръководител на РС – Сливница за сведение.

	6.ОТНОСНО: Писмо от и.ф.административния ръководител на РС - Гоце Делчев във връзка с експлоатационно състояние на покрива на сградата на съда, отразено в техническия паспорт.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

Във връзка с представената от административния ръководител на Районен съд – Гоце Делчев количествено-стойностна сметка за извършване на ремонт на покрива на сградата на съда, г-жа Олга Керелска направи предложение да бъде възложено на  административния ръководител на Районен съд – Гоце Делчев извършване на пазарно проучване за определяне на прогнозна стойност на обществената поръчка, след което същият да изготви ново мотивирано предложение. 
В резултат на проведеното обсъждане, заместник-председателят на Комисията подложи на гласуване предложението за отлагане на взимането на решение по точката предвид направеното предложение.
По предложението „за“ гласуваха г-жа Керелска, г-н Стоев, г-н Новански, г-н Петров и г-н Дамянов.  
В резултат на горното, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1.	ОТЛАГА вземането на решение до предоставяне на допълнителна информация от административния ръководител на Районен съд – Гоце Делчев.
6.2. ВЪЗЛАГА на административния ръководител на Районен съд – Гоце Делчев, с оглед потвърждаване на предложената прогнозна стойност за изпълнение на ремонтните работи с негово писмо вх. № ВСС-10187/19.10.2022 г. да организира и проведе процедура за пазарно проучване, като използва възможностите, които предоставя чл. 21 от Закона за обществените поръчки и за резултата от предприетите действия да уведоми отново Комисията.
6.3.ИЗПРАЩА решението на административния ръководител на Районен съд – Гоце Делчев, за сведение и изпълнение.	

	7.ОТНОСНО: Изпълнение на решение по т. 2.3 от протокол № 31/21.09.2022 г. от заседание на комисия „Управление на собствеността“ във връзка със сграда на ул. „Патриарх Евтимий“ № 1, гр. Провадия.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	7.2.ПРИЕМА за изпълнител на услуга с предмет „Конструктивна експертиза на сградата на ул. „Патриарх Евтимий“ № 1, гр. Провадия“  Научноизследователски строителен институт, с ценово предложение 29 860,00 лв. без ДДС или 35 823,00 с ДДС.
	7.3.ВКЛЮЧВА обект „Конструктивна експертиза на сградата на ул. „Патриарх Евтимий“ № 1, гр. Провадия“ в Инвестиционната програма на Висшия съдебен съвет за 2022 г. по § 51-00 „Основен ремонт на ДМА“ с прогнозна стойност 35 823,00 с ДДС. Средствата да бъдат осигурени по § 51-00 „Основен ремонт на ДМА“ от бюджетен ред „Паспортизация на сградния фонд, ползван от органите на съдебна власт“.
	7.4.ВЪЗЛАГА на дирекция „Управление на собствеността на съдебната власт“ във връзка с решението по т. 7.2 да отрази промяната при последваща актуализация на Инвестиционната програма на Висшия съдебен съвет за 2022 г. 
	7.5.ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 7.3.	
	7.6.ИЗПРАЩА решението на Комисия „Бюджет и финанси“ към Пленума на Висшия съдебен съвет и на административния ръководител на РС - Провадия за сведение.

	8.ОТНОСНО: Необходимост от възлагане на геодезическо заснемане във връзка с обект „Инженерно-геоложки проучване на имот с ИН 73496.500.2.1. на ул. „Трансмариска“ № 8, гр. Тутракан в обхват, определен от „ГЕОЗАЩИТА“ ЕООД – клон Плевен“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	8.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	8.2.ВЪЗЛАГА на дирекция „Управление на собствеността на съдебната власт“ във връзка с възлагане на хидрогеоложкото проучване на ПИ с ИН 73496.500.2.1. на ул. „Трансмариска“ № 8, гр. Тутракан да предприеме необходимите действия за събиране на три оферти за геодезическо заснемане на терена, определен с писмо от „ГЕОЗАЩИТА“ - ЕООД - клон Плевен вх. № ВСС-4216/12.10.2022 г., с обем и точност, потвърдени от Изследователска база по геотехника – гр. Русе към Геологическия институт на БАН. За получената информация да докладва преписката отново.
	8.3.ИЗПРАЩА решението на административния ръководител на Районен съд - Тутракан за сведение.

	9.ОТНОСНО: Изпълнение на решение по т. 1.3. от протокол № 38/15.12.20221 г. на КУС и уведомление от Агенция по геодезия, картография и кадастър /АГКК/ във връзка със заповед на началника на Служба по геодезия картография и кадастър гр. София /СГКК - София/, свързана с поземлен имот с идентификатор 68134.4333.1255. 
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	9.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	9.2.ПРИЕМА, че не са налице основания за обжалване на Заповед                    № 18-10981-18.10.2022 г. на началника на Служба по геодезия, картография и кадастър /СГКК/, гр. София, издадена във връзка с поземлен имот с идентификатор 68134.4333.1255, предоставен в управление на ВСС.
Мотиви: С издадената заповед на началника на СГКК се отказва изменение на кадастралната карта и кадастралните регистри на гр. София, район „Овча купел“, Столична община за границите на ПИ с ИН 68143.4333.1255 по искане от Елена Захариева Жандова, т.е. границите и площта на имота, в управление на ВСС, се запазват без промяна, както са отразени в АПДС № 08287/30.09.2013 г.
9.3.ВЪЗЛАГА на дирекция  „Управление на собствеността на съдебната власт“ при констатиране на нови обстоятелства за поземлен имот с идентификатор 68134.4333.1255, във връзка с оспорване на промяната на кадастралната карта и кадастралния регистър на недвижимите имоти, да докладва преписката отново.
9.4.ИЗПРАЩА решението, ведно с копие от Заповед                                               № 18-10981-18.10.2022 г. на Главен прокурор на Република България на разпореждане.

	10.ОТНОСНО: Писмо от Главна дирекция „Охрана“ във връзка с повишаване на сигурността, недопускане на инциденти и нерегламентиран достъп до сградата на ул. „Съборна“ № 7, гр. София.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	10.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	10.2.ПРИЕМА за необходимо от страна на административните ръководители на Административен съд – София област, Софийска градска прокуратура и Окръжна прокуратура - София да бъдат предприети съвместни действия по осигуряване на надеждна работа на системите за сигурност /видеонаблюдение, СОТ и пожароизвестяване/ в сградата на ул. „Съборна“ № 7 в гр.София, във връзка с препоръки и задължителни мерки, отразени в охранително обследване на Главна дирекция „Охрана“ на сградата за 2022 г.
	Мотиви: Привеждането на системите за сигурност в сградата в добро експлоатационно състояние от органите на съдебна власт, настанени в нея, е задължително, с оглед осигуряване на тяхната нормална и безопасна работа  в сградата. 
		10.3.ВЪЗЛАГА на административните ръководители на Административен съд – София област, Софийска градска прокуратура и Окръжна прокуратура – София във възможно най-кратък срок да представят становище по писмо вх. № ВСС-14949/20.10.2022 г. на Главна дирекция „Охрана“ и предложат организация за възстановяването на нормалната работа на системите за сигурност в сградата и поддръжката им.
		10.4.ВЪЗЛАГА на дирекция „Управление на собствеността на съдебната власт“ да докладва отново преписката след получаване на информацията по т.10.3.
		10.5.ИЗПРАЩА решението, ведно с копие от писмо № ВСС-14949/20.10.2022 г., на административните ръководители на Административен съд – София област, Софийска градска прокуратура и Окръжна прокуратура - София за изпълнение и на директора на Регионална дирекция „Охрана“ – София за сведение. 

	11.ОТНОСНО: Предложение за актуализация на Инвестиционната програма на Висш съдебен съвет за 2022 г. по § 51-00 „Основен ремонт на ДМА“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	Г-жа Олга Керелска направи уточнението, че при предходно гласуване е изразила отрицателно становище по отношение на два от обектите, включени в Инвестиционната програма на ВСС, а именно: „Основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд - Благоевград и Районна прокуратура – Благоевград и „Изграждане на центрове за данни /Дейта центрове/ за нуждите на Висш съдебен съвет /ВСС/, Върховен административен съд /ВАС/ и Прокуратурата на Република България /ПРБ/ в съдебните сгради, находящи се в гр. София, ул. „Черковна“ № 90 и бул. „Ген. М. Д. Скобелев“ № 23“, което поддържа и към настоящия момент.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ОДОБРЯВА актуализирано поименно разпределение на разходите за придобиване на дълготрайни материални активи и по § 51-00 „Основен ремонт на дълготрайни материални активи“ на органите на съдебната власт за 2022 г. – включване на нови обекти, увеличаване на сметна стойност и годишна задача на обект и промяна в инвестиционни намерения за реализация на обект, чрез извършване на вътрешно-компенсирана корекция като общата годишна задача за придобиване на дълготрайни материални активи и основен ремонт на ДМА в размер на 18 918 567 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2022 г.“ от 02.11.2022 г.

11.2. Предлага на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите за придобиване на дълготрайни материални активи и по § 51-00 „Основен ремонт на дълготрайни материални активи“ на органите на съдебната власт за 2022 г. – включване на нови обекти, увеличаване на сметна стойност и годишна задача на обект и промяна в инвестиционни намерения за реализация на обект, чрез извършване на вътрешно-компенсирана корекция като общата годишна задача за придобиване на дълготрайни материални активи и основен ремонт на ДМА в размер на 18 918 567 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2022 г.“ от 02.11.2022 г.	

11.3. ВНАСЯ предложението като редовна точка в следващо редовно заседание на Пленума на Висшия съдебен съвет,  след съгласуване с Комисия „Бюджет и финанси“ към Пленума на Висшия съдебен съвет.

	12.ОТНОСНО: Справка  за  размера  на  утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2022 г., към 30.09.2022 г.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.09.2022 г.

12.2. ВНАСЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА" от Инвестиционната програма на ВСС към 30.09.2022 г. като редовна точка в следващото заседание на Пленума на ВСС.

- Текущи ремонти:

	13.ОТНОСНО: Писмо от административния ръководител на Административен съд -  Бургас за осигуряване на допълнителни средства за изпълнение на планиран текущ ремонт през 2022 г. в сградата, находяща се в гр. Бургас, ул. „Александровска“ № 101.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	13.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	13.2.ПРИЕМА за необходимо и целесъобразно извършване на доставка и монтаж на ламиниран паркет по подове /450 м2/ в размер на 21 999,44 лв. с ДДС, в работни помещения, в частта от сградата, ползвана от Административен съд/АдмС/ - Бургас, находяща се в гр. Бургас, ул. „Александровска“ № 101, съгласно представената актуализирана икономически най-изгодна оферта от административния ръководител на съда. Допълнителните средства в размер на 8 215,94 лв. с ДДС, представляващи увеличението на офертата за доставка и монтаж на ламиниран паркет по подове - 450 м2 в работни помещения, да бъдат  осигурени от средствата, с които е коригиран бюджета на съда за текущи ремонти.
	
	Мотиви: Бюджетът на АдмС - Бургас е коригиран с финансови средства в размер на 55 996,00 лв. с ДДС по §10-00 „Издръжка“ за изпълнение на планирани текущи ремонти през 2022 г. в сградата на съда, съответно за ремонтни работи по стени и тавани /шпакловка и латекс - 1500 м2, ламиниран паркет по подове - 450 м2/. До момента планираният текущ ремонт не е възложен. 
Справка за отпуснатите средства на АдмС– Бургас
за периода 2017 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2017	0 лв.	няма	
2018	696,00 лв.	подмяна на система за видеонаблюдение.	
2019	3 396,00 лв.	изграждане на архив.	
2020	0 лв.	няма	
2021	0 лв.	няма	

13.3. ИЗПРАЩА решението на Комисия „Бюджет и финанси“ към Пленума на ВСС за сведение и на административния ръководител на Административен съд - Бургас за сведение и изпълнение.

	- Управление на собствеността:

14.ОТНОСНО: Писмо от заместник - председателя на Софийски градски съд /СГС/, ведно със споразумителен протокол между СГС и Инспектората към Висшия съдебен съвет /ИВСС/. 
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ПРИЕМА писмо от заместник - председателя на Софийски градски съд, ведно със споразумителен протокол между Софийски градски съд и Инспектората към Висшия съдебен съвет, за осигуряване на помещения за архив в сградата, находяща се в гр. София, ул. „Черковна“ № 90, за нуждите на Инспектората към Висшия съдебен съвет, за сведение.

15.ОТНОСНО: Проект на решение в изпълнение на решение по т. 6.5 от Протокол № 30/14.09.2022 г. на Комисия „Управление на собствеността“ във връзка с писмо от  Министерство на правосъдието за отпаднала необходимост от поземлен имот в гр. Силистра.
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

15.1.ПРИЕМА доклада на Стоян Димитров - главен експерт - юрист в отдел „Управление на собствеността“ в дирекция „Управление на собствеността на съдебната власт“.

15.2.ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващият Висшия съдебен съвет да отправи предложение до министъра на регионалното развитие и благоустройството за започване на процедура по безвъзмездното предоставяне за управление на част от имот - публична държавна собственост с идентификатор 66425.500.3712 с площ 1956 кв.м., представляваща 9,25% от целия терен или 180,95/1956 идеални части от имота, находящ се в гр. Силистра, ул. „Цар Симеон Велики“ № 31, съгласно АПДС № 3635/04.04.2013 г., на Висшия съдебен съвет, за нуждите на Административен съд - Силистра, Окръжен съд – Силистра и Районен съд – Силистра, поради отпаднала необходимост за Министерство на правосъдието. 

15.3. ВНАСЯ предложението като редовна точка в следващото редовно заседание на Пленума на Висшия съдебен съвет.

16.ОТНОСНО: Проект на решение за разпределение на помещенията в административната сграда, находяща се в гр. Чепеларе, ул. „Беломорска“ № 48 /оттеглена т. 34 по протокол № 31/27.10.2022 г. на Пленума на ВСС/.
Приложение: Доклад от Цецка Трендафилова - главен експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

16.1.ПРИЕМА доклада от Цецка Трендафилова – главен експерт - икономист в отдел „Управление на собствеността“, дирекция „Управление на собствеността на съдебната власт”, към администрацията на Висшия съдебен съвет.

16.2.ПОТВЪРЖДАВА решението на Комисия „Управление на собствеността“, прието по т. 6 от протокол № 35/19.10.2022 г.

16.3.ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда,  находяща се в гр. Чепеларе, ул. „Беломорска“ № 48, както следва:

За нуждите на Районен съд – Чепеларе:

СУТЕРЕН:
1.	Котелно помещение -  11,00 кв.м.;
2.	Склад за гориво – 11,47 кв.м.; 
3.	Стая за огняр – 6,82 кв.м.;
4.	Баня – 2,94 кв.м.;
5.	Кафе барче за персонала – 23,80 кв.м.;
6.	Санитарен възел – 3,40 кв.м.;
7.	Складово помещение – 4,74 кв.м.;
8.	Складово помещение – 4,73 кв.м.;

ПЪРВИ ЕТАЖ:
1.	Зала № 001 – 38,80 кв.м.;
2.	Съвещателна зала към зала № 001 – 18,70 кв.м.;
3.	Зала № 002 – 58,93 кв.м.;
4.	Съвещателна зала към зала № 002 – 10,15 кв.м.;
5.	Арестантско помещение със санитарен възел – 11,15 кв.м.;
6.	Пет броя санитарни възли – 21,05 кв.м.

ВТОРИ ЕТАЖ:
1.	Стая № 201 – Районен съдия – 30,50 кв.м.;
2.	Стая № 202 – Съдебни секретари – 19,50 кв.м.;
3.	Стая № 203 – „Бюро съдимост“ – 19,50 кв.м.;
4.	Стая № 204 – Главен счетоводител – 19,50 кв.м.;
5.	Стая № 207 – Съдебно деловодство – 40,30 кв.м.;
6.	Стая № 207а - Стая за четене на дела и „Информационен център“ – 19,50 кв.м.;
7.	Стая № 206  – Призовкар – 10,20 кв.м.;
8.	Помещение за архив и „Регистратура по ЗККИ“ – 17,75 кв.м.;
9.	Офис чистач – 7,30 кв.м.;
10.	 Три броя санитарни възли – 14,20 кв.м.

ТРЕТИ ЕТАЖ: 
1.	Стая № 301 – Председател на Районен съд – 30,50 кв.м.;
2.	Стая № 302 – Административен секретар – 20,30 кв.м.;
3.	Стая № 303 – Съдия по вписванията – 20,30 кв.м.;
4.	Стая № 304 – Системен администратор и сървър – 21,50 кв.м.;
5.	Стая № 307 – Съдия изпълнител – 20,30 кв.м.;
6.	Стая № 308 – Съдебно изпълнителна служба – 20,30 кв.м.;
7.	Стая /без номер/ - 17,70 кв.м.;
8.	Четири броя санитарни възли – 19,12 кв.м.

ТАВАНСКИ/МАНСАРДЕН/ ЕТАЖ: 
1.	Стая № 401 – Конферентна зала – 36,80 кв.м.

На Окръжна прокуратура Смолян – За нуждите на Териториално отделение  Чепеларе към Районна прокуратура – Смолян:

ТАВАНСКИ/МАНСАРДЕН/ ЕТАЖ: 
1.	Стая /без номер/ – Прокурор – 25,50 кв.м.; 
2.	Стая /без номер/ - Прокурор – 18,00 кв.м.;
3.	Стая /без номер/ – съдебни деловодители – 15,90 кв.м.;
4.	Архив – 6,00 кв.м.;
5.	Два броя санитарни възли – 6,90 кв.м.

За изпълнение на функциите на ОЗ „Охрана“ – Смолян  ще се ползват следното помещение:

ПЪРВИ ЕТАЖ:
1.	Помещение  – служители на звено „Охрана“ – 3,00 кв.м.;
 
За изпълнение на функциите на Агенция по вписванията ще се ползват следните помещения:

ТРЕТИ ЕТАЖ: 
1.	Стая № 306 –  Служба по вписванията – 20,30 кв.м.;
2.	Архив  – 10,20 кв.м.

II. ОТМЕНЯ решение по  т.67.1.6.1 от протокол № 27/01.11.2018г. на Пленума на ВСС.
III. ИЗПРАЩА решението на административния ръководител на Районен съд - Чепеларе за сведение и изпълнение и на главния прокурор на Република България на разпореждане.

16.3. ВНАСЯ предложението като редовна точка в следващото редовно заседание на Пленума на Висшия съдебен съвет.

16.4. ВЪЗЛАГА на дирекция „Управление на собствеността на съдебната власт“ след приемане на решението от Пленума на ВСС да подготви писмо до Министерство на правосъдието за възможността за предоставяне управление върху арестантско помещение със санитарен възел – 11,15 кв.м., находящо се на първи етаж в административната сграда, в гр. Чепеларе, ул. „Беломорска“ № 48, по реда на чл. 15, ал. 1 от Закона за държавната собственост.

17.ОТНОСНО: Проект на решение за разпределение на ползването на помещенията в административна сграда, находяща се в гр. Ботевград, ул. „Свобода“  № 3Б.
Приложение: Доклад от Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. № ВСС - 4365/11.10.2022 г., от административния ръководител на Районен съд - Ботевград, със съгласуван проект между административните ръководители на Районен съд - Ботевград, Окръжна прокуратура - София, началника на ГД „Охрана“ - София и изпълнителният директор на Агенция по вписванията, с което се предоставя цялостно разпределение на ползването на помещенията в административната сграда, находяща се в гр. Ботевград, ул. „Свобода“ № 3Б.
 
17.1.ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда,  находяща се в гр. Ботевград, ул. „Свобода“ № 3Б, както следва:

     За нуждите на Районен съд – Ботевград:

     Сутерен:

      1.  Място за паркиране в подземен гараж - 47 кв.м;
      2.  Помещение за „архив“ - 24 кв.м;
      3. Помещение за „Регистратура за класифицирана информация“ - 20  кв.м;
     4.  Помещение за „Веществени доказателства“ - 20 кв.м;

      Първи етаж – партер:

1.	Съдебна зала № 1 – 57.4 кв.м;
2.	Съдебна зала № 2 – 57.4 кв.м;
3. Съдебна зала № 3, ведно с прилежаща към нея стая за съвещания – 103.1 кв.м;
4. Помещение „Бюро съдимост“ и „Регистратура“ – 15.9 кв.м; /две работни места/
5. Помещение „Съдебно деловодство“ и „Архив“– 64.6 кв.м; /шест работни места/
6. Стая за „адвокати“ – 12 кв.м;
7. Деловодство на „Съдебно изпълнителна служба“ – 15.9 кв.м;/две работни места/
8. Помещение „Призовкари“ – 4.5 кв.м; /две работни места/
 9. Санитарни възли – 2 бр.

Втори етаж:

1.	Съдебна зала, ведно с прилежаща към нея стая за съвещания – 103.1 кв.м;

  Трети етаж:

1.	Кабинет № 301 „Държавен съдебен изпълнител“ – 15.9 кв.м; /едно работно място/
2.	Помещение № 302 „Счетоводител“ – 18.03 кв.м; /едно работно място/
3.	Кабинет № 303 „Държавен съдебен изпълнител“ – 18.3 кв.м; /едно работно място/
4.	Кабинет № 304 „Административен секретар“ – 24.01 кв.м; /едно работно място/
5.	Кабинет № 305 „Председател на Районен съд“ – 30.7 кв.м; /едно работно място/
6.	Помещение № 306 „Съвещателна зала“ – 54.3 кв.м;
7.	Помещение № 307 „Хигиенист“ – 6.7 кв.м; 
8.	Кабинет № 308 „Районен съдия“ – 18.3 кв.м;  /едно работно място/
9.	Кабинет № 309 „Районен съдия“ – 18.3 кв.м;/ едно работно място/
10.	 Кабинет № 310 „Районен съдия“ – 18.3 кв.м; /едно работно място/
11.	 Кабинет № 311 „Съдия по вписванията“ – 18.3 кв.м; /две работни места/
12.	 Кабинет № 312 „Районен съдия“ – 18.3 кв.м; /едно работно място/
13.	 Помещение № 313 „Управител сгради и системен администратор“ – 20.4 кв.м; /две работни места/
14.	 Кабинет № 314 „Районен съдия“ – 18.3 кв.м; /едно работно място/
15.	 Помещение № 315 „Съдебни секретари“ – 39.7 кв.м; / пет работни места/

    На Окръжна прокуратура – София за нуждите на  Районна прокуратура – Ботевград:

Сутерен:

1.	Място за паркиране в подземен гараж - 47 кв.м;
2.	Помещение за „Архив“ - 45 кв.м;
 
  Втори етаж:

1.	Кабинет № 201 „Следователи“ – 15.04 кв.м;
2.	Кабинет № 202 „Съдебни секретари“ – 13.07 кв.м; /две работни места/
3.	Кабинет № 203 „Счетоводство“ – 13.06 кв.м; /две работни място/
4.	Кабинет № 204 „Деловодство“ – 12.5 кв.м; /две работни места/
5.	Кабинет № 205 „Деловодство“ – 18 кв.м; /две работни места/
6.	Кабинет № 207 „Призовки“ – 8.87 кв.м; /две работни места/
7.	Кабинет № 208 „Съвещателна стая“ – 20.07 кв.м;
8.	Кабинет № 209 „Прокурор“ – 13.6 кв.м; /едно работно място/
9.	Кабинет № 210 „Прокурор“ – 16.8 кв.м; /едно работно място/
10.	 Кабинет № 211 „Административен секретар“ – 13.6 кв.м; /едно работно място/
11.	 Кабинет № 212 – 13.6 кв.м; /едно работно място/
12.	 Кабинет № 213 „Районен прокурор“ – 19.0 кв.м; /едно работно място/
13.	 Кабинет № 214 „ Заместник районен прокурор“ – 19.1 кв.м; /едно работно място/
14.	 Помещение № 215 „Архив“ – 11.5 кв.м;
15.	 Помещение № 216 „Архив“ – 11.5 кв.м;
16.	 Кабинет № 217 „Прокурор“ – 19 кв.м; /едно работно място/
17.	 Кабинет № 218 – 13.06 кв.м; /предстои да бъде оборудвано и обособено работно помещение за прокурор/.
18.	 Кабинет № 219 „Прокурор“ – 13.06 кв.м; /едно работно място/
19.	 Кабинет № 220 „Прокурор“ – 16.8 кв.м; /едно работно място/
20.	Санитарен възел - 1 бр.

За изпълнение на функциите на Агенция по вписванията, ще се ползват следните помещения:

Сутерен:

1.	  Помещение за „Съдебно деловодство“ и „архив“ - 20 кв.м;

   Първи етаж – партер:

1.	Помещение „Деловодство на служба по вписванията“ – площ 16.00 кв.м; /две работни места/
2.	Помещение „Архив“ – площ 6.87 кв.м;

За изпълнение  на функциите на ОЗ„Охрана“ – София Област, при ГД „Охрана“ - София ще се ползват следните помещения:
       Сутерен:

1.	Помещение за задържани лица с тоалетна – 13 кв.м;
2.	Помещение за принудително доведени лица – 10 кв.м;
3.	Помещение за служители на съдебна охрана – 16.4 кв.м;
4.	Предверие към помещение за съдебна охрана – 7.2 кв.м;

       Първи етаж – партер:
1.	Помещение – 4.5 кв.м;

Забележка:
За съвместно ползване от Районен съд - Ботевград, Окръжна прокуратура - София за нуждите на  Районна прокуратура - Ботевград, Агенция по вписванията, ОЗ„Охрана“ - София Област при ГД “Охрана“ – София.
       
Сутерен:

1.	Помещение за почивка /сервизни помещения/ - 50 кв.м;
2.	Техническо помещение – 47.4 кв.;
3.	Помещение за UPS – 6.5 кв.м;
4.	Помещение за сървър – 8 кв.м;
5.	Котелно помещение – 30 кв.м;
6.	Помещение за „главно ел. табло“ – 10 кв.м;
7.	Склад към гараж – 4. 92 кв.м;

II. ИЗПРАЩА решението по т. I на административния ръководител на Районен съд - Ботевград за сведение и изпълнение и на главния прокурор на Република България на разпореждане.

17.2. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни.

Допълнителни точки, включени за разглеждане
в заседанието на Комисия „Управление на собствеността”

18.ОТНОСНО: Писмо от Министерство на финансите относно информация за очакваните плащания в частта на капиталовите разходи за придобиване на дълготрайни материални активи и по § 51-00 „Основен ремонт на дълготрайни материални активи“ по бюджета на съдебната власт за периода 1 октомври до 31 декември 2022 г. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

18.1. ПРИЕМА подготвената информация за очакваните плащания в частта на капиталовите разходи за придобиване на дълготрайни материални активи и по §51-00 „Основен ремонт на дълготрайни материални активи“ по бюджета на съдебната власт за периода 1 октомври до 31 декември 2022 г.,  под формата на приложение на Министерство на финансите.

18.2. ИЗПРАЩА решението на комисия „Бюджет и финанси“ към Пленума на ВСС, ведно с приложение в електронен вид, за обобщаване и изпращане на Министерство на финансите.

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ ЙОРДАН СТОЕВ